open-index/open-wikipedia-markdown huggingface dataset:
אייפון 11

**אייפון 11** (באנגלית: **iPhone 11**) הוא טלפון חכם בעל מסך מגע מבית אפל. המכשיר הוכרז ב-7 בספטמבר 2019 באירוע השקה בינלאומי של החברה כמדי שנה, באותו האירוע גם הוכרזו שאר המכשירים בסדרה, השעון החכם מסדרה 5 ושירותים נוספים שמציעה אפל ללקוח. המכשיר הוא מחליפו של האייפון XR, והוא חלק מסדרת האייפונים החדשה (הוכרז לצד האייפון 11 פרו והאייפון 11 פרו מקס). בשנת 2019, הפך האייפון XR לאייפון הנמכר ביותר מסדרת האייפונים האחרונה, כתוצאה מכך, נמכר האייפון 11 החדש במחיר זול במיוחד, זול יותר אפילו מה-XR. מהלך זה הוביל לירידה במחיר האייפון XR, והפך את האייפון 11 למכשיר "סטנדרט" לסדרת האייפונים החדשה.

המכשיר מגיע עם מעבד של אפל, A13 Bionic. המכשיר כולל מערך מצלמות כפולות. הבדל נוסף בינו לבין דגם הפרו הוא שבעוד שמכשיר הפרו נמכר יחד עם מטען מהיר 18W שמאפשר טעינה מהירה במיוחד, האייפון 11 מגיע עם מטען 5W, אשר נמכר יחד עם אייפונים מדורות קודמים. עם זאת, המכשיר תומך בטעינה מהירה של 18W.

ההשקה בישראל התקיימה שישה ימים לאחר ההשקה בארצות הברית.

## עיצוב
האייפון 11 זמין לרכישה בשישה צבעים: סגול, צהוב, ירוק, שחור, לבן ואדום. בצדו הקדמי, שוכן חור מצלמה ורמקול של TrueDepth בדומה ל-XR. בצדו האחורי שוכן מערך מצלמות כפול לצד הפלאש, אשר בגודל זהה למכשיר הפרו בסדרה. אם כי לאייפון 11 יש רק שתי מצלמות ואילו למכשירים האחרים בסדרה יש 3.

## מפרט
### חומרה
האייפון 11, בדומה לאייפון 11 פרו, מכיל בתוכו את המעבד A13 Bionic של אפל. דגמי המכשיר מגיעים עם שלוש אפשרויות לאחסון פנימי: 64, 128 או 256 ג'יגה, וסך זיכרון RAM של 4GB. האייפון 11 עמיד במים ואבק, ברמה של IP68 (עמיד למים תחת שני מטרים עד 30 דקות). עם זאת, אחריות היצרן אינה מכסה נזקי נוזלים בטלפון. כמו כן, בדומה לדורות הקודמים, במכשיר אין שקע חיבור לאוזניות.

### מסך
האייפון 11 מגיע עם מסך LCD (בניגוד לשאר המכשירים בסדרה שמגיעים עם מסך OLED) בגודל 15.5 ס"מ, והוא תומך בטכנולוגיית IPS. רלוצוזיית המסך היא 1792x828 פיקסלים, עם בהירות מרבית של 625 ניט ויחס ניגודיות של 1:1400. הוא תומך ברזלוציית HDR, Dolby Vision, True-Tone. בדומה לאייפון 11 פרו, ה-XS ,XR, וה-X, בחלקו העליון של המכשיר ממוקמות מערך המצלמות הקדמיות והרמקול.

### מצלמה
המכשיר כולל מערך מצלמות אחורי ברזולוציה של 12MP יחד עם עדשה כפולה. העדשה הרחבה בעלת 2.4/f וזווית אולטרה-רחבה, כולל שדה ראייה של כ-120 מעלות, וזום אופטי 2X. העדשה השנייה גם היא בעלת זווית רחבה ו-f/1.8. האייפון 11 תומך בצילום וידאו ברזולוציית 4K בקצב של כ-60 פריימים לשנייה. בנוסף, יש גם אפשרות של הילוך איטי במכשיר, באיכות של 1080p עד 240 פריימים לשנייה. הטלפון מאפשר "זום שמע", אשר ממקד את השמע לאזור בו המשתמש מתמקד. שתי המצלמות תומכות בצילום וידאו, אם כי רק עדשת הזווית הרחבה מגיעה עם ייצוב תמונות אופטי. כמו כן, מצב הבוקה (מיקוד חי) והעומק קיימים במכשיר. לאייפון 11 ישנו מצב לילה אוטומטי, שמאפשר למצלמה לצלם תמונות בהירות עם רעש מופחת בסביבות בעלות תאורה נמוכה. חברת אפל הודיעה גם על שחרור תכונה חדשה שתאפשר למעבד הצילום לנתח וללמוד מהתמונות שהמשתמש מצלם (בדומה לבינה המלאכותית של גוגל).

### תוכנה
אייפון 11 מגיע עם מערכת ההפעלה של אפל, ה-iOS 16.5, שכוללת בין היתר את סירי ואת ה-FACE ID.

## ראו גם
* אייפון X
* אייפון XR
* אייפון XS
* אייפון 11 פרו

## קישורים חיצוניים

* 

## הערות שוליים

קטגוריה:אייפון
קטגוריה:מכשירים שהושקו ב-2019
בוטליך

**בוטליך** (ברוסית: **Ботлих**, באווארית: **Болъихъ**) הוא יישוב כפרי המשמש כמרכזו הניהולי של מחוז המשנה בוטליך ברפובליקת דאגסטן, שבדרום רוסיה.

אוכלוסייתה מונה על פי מפקד 2010 12,159 תושבים, כאשר רובה מורכבת מאווארים קווקזים.

## היסטוריה
בשנת 1859 הגנרל-פילדמרשל אלכסנדר איוואנוביץ' בריאטינסקי הניח את אבן הפינה למצודת פראובראז'נסקי. המצודה הגנה על הדרך היחידה שעברה צמוד לנהר אנדייסקו קויסו. בשל תנאי האקלים הקשים והתפשטות מגפת המלריה המצודה הועתקה ונבנתה צמוד לגשר ברזל. כיום נותרו מהמצודה שני מגדלים מתוך שלושה וחומת המצודה.

באוגוסט 1999 בדלנים צ'צ'ניים פשטו על העיירה והשתלטו עליה באירוע שנודע בתור האירוע שהביא לפתיחת מלחמת צ'צ'ניה השנייה. נשיא רוסיה ולדימיר פוטין ביקר כאן מספר פעמים, לראשונה בספטמבר 1999 בעיצומו של המבצע לדיכוי הצ'צ'נים ובו ניסה להעלות את מורל החיילים ולאחר מכן ביקר ב-2008 וב-2019.

## כלכלה
מרבית כלכלת המקום נסמכת על חקלאות וגידול פירות.

בעיר ממוקם בסיס צבאי שהוקם בשנת 2007 ושימש את יחידת 33 חיל המצב המקומי של הצבא הרוסי. ב-2011 המטה הכללי הרוסי הורה על העברת היחידה לעיר מייקופ. בבסיס התמקמו במקומה יחידות של המודיעין הצבאי: יחידה 1327 ויחידת ספצנאז מספר 25908 של משרד ההגנה הרוסי.

## קישורים חיצוניים

*  

## הערות שוליים

קטגוריה:דגסטן: יישובים
קטגוריה:רוסיה: כפרים
קטגוריה:העימות הרוסי-צ'צ'ני
יחסי ליבריה–ספרד

**יחסי ליבריה–ספרד** הם היחסים הדיפלומטיים הרשמיים שבין **[[ליבריה|רפובליקת ליבריה]]** לבין **[[ספרד|ממלכת ספרד]]**.

## סקירה כללית
רפובליקת ליבריה וממלכת ספרד מקיימות יחסים דיפלומטיים רשמיים ומלאים. ספרד החזיקה בעבר שגרירות במונרוביה בירת ליבריה, אך זו נסגרה לאחר שפרצה במדינה מלחמת אזרחים בשנת 1990.

היחסים של ספרד עם ליבריה הם רופפים מאוד ושתי המדינות לא משתפות פעולה כלל באופן מסורתי. היא גם לא הופיעה בתוכנית המתאר של ספרד לשיתוף פעולה באזור מערב אפריקה לשנים 2013 עד 2016. עם זאת בשנים האחרונות חלה עלייה בשיתוף הפעולה בין שתי המדינות, בין היתר בארגונים מולטילטרליים שונים דוגמת האומות המאוחדות.

## נציגויות דיפלומטיות
* ליבריה אינה מיוצגת בספרד בדרג השגרירות. ליבריה מיוצגת בספרד בדרג הקונסולרי באמצעות שתי קונסוליות שהיא מחזיקה במדריד (עיר הבירה של המדינה), ובלאס פאלמאס דה גראן קנריה. ליבריה האמינה את שגרירותה שבפריז, בירת צרפת הסמוכה, על ספרד.
* ספרד אינה מיוצגת בליבריה בדרג השגרירות. ספרד מיוצגת בליבריה בדרג הקונסולרי באמצעות קונסוליה שהיא מחזיקה במונרוביה, בירת המדינה. ספרד האמינה את שגרירותה שבאביג'אן, חוף השנהב, על ליבריה.

## קישורים חיצוניים
* Ficha de Liberia, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
בית הכנסת האשכנזי בסרייבו

**בית הכנסת האשכנזי בסרייבו** (בבוסנית: **Aškenaska sinagoga**) הוא בית כנסת אשכנזי שהוקם עבור יהודי סרייבו ב-1902, והיחיד שנותר פעיל בסרייבו בראשית המאה ה-21.

## היסטוריה

קהילה יהודית ספרדית מתקיימת בסרייבו החל מאמצע המאה ה-16. לאחר קונגרס ברלין שחתם את המלחמה העות'מאנית-רוסית (1877–1878) קיבלה האימפריה האוסטרו-הונגרית חסות על חבלי הארץ בוסניה והרצגובינה. האוסטרו-הונגרים סיפחו בפועל את החבל, וב-18 באוגוסט 1878 נכנס הצבא האוסטרו-הונגרי לסרייבו. העיר עברה תנופת בינוי, הרחבה משמעותית של מוסדות השכלה וגאות כלכלית. בנוסף, נפתחה בפני תושבי העיר האפשרות להשתלב ביתר קלות במוסדות להשכלה גבוהה ברחבי אירופה.
עם החלת השלטון האוסטרו-הונגרי, היגרו לסרייבו משפחות של יהודים אשכנזים, ובהן נמנו בעלי מקצועות חופשיים, בעלי השכלה אקדמית ונושאי משרות פקידותיות בממשל המקומי. היהודים הגיעו ברובם מהשטחים המזרח-אירופיים של האימפריה האוסטרו-הונגרית. ב-24 בספטמבר 1879 נתן הממשל המקומי אישור רשמי להקמת קהילה אשכנזית נפרדת.

## המבנה
ב-1893 נרכשה חלקת קרקע סמוך לגדות הנהר מיליאצקה, לצורך הקמת בית הכנסת. תכנון המבנה הוטל על האדריכל קארל פאז'יק וב-1895 הושלמה התוכנית האדריכלית. ב-30 בספטמבר 1902 נחנך בית הכנסת האשכנזי המרכזי ולצידו הוקם תלמוד תורה. הבניין נבנה בסגנון אדריכלי נאו-מורי. הוא בנוי בצורה מלבנית ובתוכו משולבות קשתות. בכל אחת מארבע פינות המבנה ניצב מגדל ועליו כיפה. הקירות והתקרה מעוטרים. בכניסה לבית הכנסת ניצבת מנורת שבעת הקנים לציון 400 שנות התיישבות יהודית בבוסניה. מעל הכניסה מצוי חלון רוזטה ובו ויטראז' אשר במרכזו מגן דוד.

במהלך מלחמת העולם השנייה נפגע המבנה וניזוק קשות. לאחר המלחמה וחידוש הפעילות הקהילתית, שוקם המבנה והפך מרכז הפעילות של יהודי סרייבו משתי העדות. בית הכנסת חולק לשתי קומות. בחלקו התחתון הוקם אולם כנסים ואירועים ובחלקו העליון התקיימו התפילות. במהלך מלחמת בוסניה נפגע שוב בית הכנסת ולאחריה בוצעו בו עבודות שיקום וחידוש נרחבות אשר הושלמו ב-2007. בית הכנסת הוא היחיד שפעיל באופן מלא בעיר סרייבו ומשרת את הקהילה המאוחדת שמורכבת מאשכנזים ומספרדים. במקום קיימת ספרייה מרכזית לקהילה. המקום הוכרז כאתר מורשת לאומית של בוסניה והרצגובינה.

## קישורים חיצוניים

* Sarajevo, Bosnia: Part 2 - The Ashkenazi Synagogue and Library, בערוץ JewishHeritageMasa באתר יוטיוב 

## הערות שוליים

אשכנזיים
סרייבו
אולג סמולנקוב

**אולג בוריסוביץ' סמולנקוב** (ברוסית: **Олег Борисович Смоленков**; נולד ב-6 בינואר 1969) הוא דיפלומט, איש אדמיניסטרציה ומרגל בשירות ה-CIA, עובד לשעבר בסגל הקרמלין, שחשוד בריגול למען ארצות הברית, כשנטען כי סוכנות הביון האמריקאית חילצה אותו מרוסיה לאחר שחששה כי דונלד טראמפ יחשוף בפני ממשלת רוסיה את זהותו.

## ביוגרפיה
אולג סמולנקוב נולד במחוז איוואנובו בשנת 1969.

בשנות ה-90 של המאה ה-20 ובתחילת העשור הראשון של המאה ה-21 עבד כדיפלומט במחלקת המימון והמטבע של משרד החוץ של רוסיה. דיווחים שונים משערים כי עבד במחלקה האירופית של משרד החוץ, יחד עם אלכסנדר אודאלצוב שניהל את המחלקה בשנים 2001—2005 (כיום מכהן כשגריר רוסיה בליטא).

באמצע שנות ה-2000, סמולנקוב כיהן כמזכיר שני בשגרירות רוסיה בוושינגטון. באותה עת, יורי אושאקוב כיהן כשגריר רוסיה בארצות הברית, כאשר בהמשך הוא מונה לעוזרו של נשיא רוסיה בעניינים בינלאומיים, כאשר אושאקוב חזר למוסקבה הוא לקח איתו את סמולנקוב לעבוד בלשכת הנשיא בשנת 2008. לדברי דובר הקרמלין דמיטרי פסקוב, סמולנקוב אכן עבד בלשכת הנשיא, אך לפני כמה שנים פוטר בהנחיה פנימית ולתפקידו לא היה נגיעה לאישים בכירים בממשל ולנשיא. ברם האמריקאים טוענים כי לסמולנקוב הייתה יכולת לצלם מסמכים מתוך שולחנו של פוטין.

בדצמבר 2008 דמיטרי מדבדב חתם על צו לפיו סמולנקוב קיבל תואר יועץ ממלכתי מדרגה שלישית כאשר שימש כיועץ ראשי בלשכת הנשיא.

בשנת 2017 סמולנקוב עבד במינהל למדיניות חוץ בסגל הקרמלין ושימש כיועצו של יורי אושאקוב. ביוני אותה שנה עזב את רוסיה עם רעייתו ושלושת ילדיהם לחופשה במונטנגרו ומאז נעלמו עקבותיהם. נטען כי קהילת המודיעין האמריקאית החליטה להוציא את סמולנקוב מרוסיה ולהבריחו לארצות הברית.

לאחר שפורסמו פרטי הפרשה בספטמבר 2019, רשויות החוק ברוסיה הכריזו עליו כעל מבוקש ודרשו את הסגרתו באמצעות פנייה לאינטרפול.

## חיים אישיים
הוא נשוי לאנטונינה ולדימירובנה סמולנקובה (ילידת 1984), בוגרת המכון המחוזי המוסקבאי לניהול ומשפט. עבדה ב גם כן. לשניים שלושה ילדים.

## ראו גם
*סרגיי סקריפאל

## קישורים חיצוניים

* 
* 
* 

## הערות שוליים

קטגוריה:פרשיות ריגול
קטגוריה:2019 ברוסיה
קטגוריה:מרגלים שפעלו ברוסיה
קטגוריה:מרגלים שריגלו למען ארצות הברית
קטגוריה:רוסים שנולדו ב-1969
יחסי הולנד–פורטוגל

היחסים בין **[[הולנד]]** לבין **[[פורטוגל|הרפובליקה הפורטוגלית]]** ידעו עליות ומורדות רבים. בחלק מהתקופות היחסים היו טובים, אך בחלק מהתקופות היו היחסים מאוד מתוחים. עד שלהי המאה ה-16, היחסים היו טובים מאוד, עד הולנד החלה לטעון שיש לה ריבונות על שטחים פורטוגליים ברחבי העולם, למורת רוחה של פורטוגל. שיא המתיחות בין שתי המדינות היה בתקופת מלחמת הולנד–פורטוגל ארוכת השנים. לאחר המלחמה שתי המדינות חתמו על הסכם שיפור יחסים להחזרת שיתוף הפעולה בין השתיים (אך עד היום לא נחתם הסכם שלום בין המדינות, ובפועל הולנד ופורטוגל נמצאות במצב מלחמה).

בתקופת רודנותו של אנטוניו דה אוליביירה סלזאר היחסים נעשו שוב מתוחים, אך בעקבות מהפכת הציפורנים (בה הפכה פורטוגל לדמוקרטיה) היחסים השתפרו מאוד.

כיום מתקיימים בין שתי המדינות יחסים דיפלומטיים, ושתי המדינות מחזיקות שגרירויות אחת אצל השנייה.

## היסטוריה
250px|ממוזער|שמאל|בית הכנסת הפורטוגלי באמסטרדם
המגעים הראשונים שבין הולנד לפורטוגל מתוארכים לשנת 1147, אז סייעו הצלבנים הפלמיים וההולנדים בגירוש המורים, עם מוסלמי ששכן בחצי האי האיברי בתחילת המילניום השני לספירה, מליסבון. כאות תודה, נתן אפונסו הראשון, מלך פורטוגל הטבות להולנדים ופלמים בסחר עם פורטוגל ועם בני העם הפורטוגלי.

במהלך המאה השש עשרה הפכה ממלכת פורטוגל לשותפת סחר חשובה ביותר עבור הרפובליקה ההולנדית לאחר נפילת העיר אנטוורפן בידי הכוחות הספרדיים במהלך מלחמת שמונים השנה (או המרד ההולנדי). ההנהגה הפורטוגלית נשארה נייטרלית בסכסוך, מכיוון שמצד אחד הייתה לה ברית חזקה עם הממלכה המאוחדת (שעזרה להולנדים) אך לא רצתה להסתכן במלחמה עם ספרד (שנלחמה נגד ההולנדים).

במהלך תקופת "האיחוד האיברי" (אוניה פרסונלית של ספרד ופורטוגל תחת פליפה השני, מלך ספרד) התדרדרו היחסים שבין שתי המדינות. שיא המתח הגיע כאשר טענה הולנד ריבונות על שטחים פורטוגליים בדרום אמריקה, אסיה ואפריקה. המחלוקות הטריטוריאליות בין הרפובליקה ההולנדית לממלכת פורטוגל הסתיימו בשנת
1661 עם חתימת אמנת האג, שמטרתה לסיים את הסכסוכים בין המדינות ולהקים מחדש את השותפות הכלכלית ביניהן. שלוש שנים לאחר מכן, הרפובליקה ההולנדית וממלכת פורטוגל חתמו על הסכם כלכלי. ב-2 באוגוסט 1675 נחנך בית הכנסת הפורטוגלי באמסטרדם בתפילה חגיגית.

היחסים בין פורטוגל שתחת שלטונו של אנטוניו דה אוליביירה סלזאר היו יחסים מתוחים והשתפרו מיד לאחר מהפכת הציפורנים בפורטוגל. שתי המדינות הן שותפות כלכליות, חברות בברית נאט"ו וב.

## נציגויות דיפלומטיות
* פורטוגל מיוצגת בהולנד בדרג השגרירות באמצעות שגרירות רשמית שהיא מחזיקה בהאג.
* הולנד מיוצגת בפורטוגל בדרג השגרירות באמצעות שגרירות רשמית שהיא מחזיקה בליסבון, בירת המדינה. הולנד מיוצגת בפורטוגל גם בדרג הקונסולרי באמצעות שלוש קונסוליות שהיא מחזיקה בערים: פארו, פונשל, ופונטה דלגדה.


Ambassade van Portugal, Den Haag.JPG|חזות מבנה השגרירות הפורטוגלית בהאג
Flickr photowalk at the Creative Commons Global Summit 2019, Lisbon (32896268217).jpg|חזות מבנה השגרירות ההולנדית בליסבון


## קישורים חיצוניים

* EMBASSY OF PORTUGAL IN THE NETHERLANDS, אתר שגרירות פורטוגל בהולנד
* De Nederlandse Ambassade in Lissabon, אתר שגרירות הולנד בפורטוגל 

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2013/2014 בליגת כדורגל נשים ראשונה

**עונת 2013/2014 ב[[ליגת העל בכדורגל נשים|ליגת כדורגל נשים ראשונה]]** הייתה העונה ה-16 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-31 באוקטובר 2013 והסתיימה ב-12 במאי 2014.

הקבוצה שסיימה ראשונה בליגת הנשים השנייה בעונת 2012/2013 והצטרפה לליגת נשים ראשונה לקראת עונה זו הייתה מ.ס. קריית גת.

הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים.

המשחק האחרון של העונה בין אס"א תל אביב למכבי חולון הופסק בדקה ה-72 כיוון שחולון נותרה עם 6 שחקניות. תוצאה לא נקבעה למשחק זה.

בעונה זו אפשרו לכל קבוצה לצרף 2 שחקניות זרות.

אס"א תל אביב, אלופת העונה הקודמת, זכתה באליפות, והצליחה להגן על תוארה בפעם החמישית ברציפות.

מכבי באר שבע סיימה אחרונה וירדה לליגה השנייה.

בנות סכנין שסיימה במקום השביעי התמודדה במשחק פלייאוף יחיד מול בנות נתניה שסיימה שנייה בליגה השנייה על הזכות להישאר בליגה הראשונה. סכנין ניצחה 7–0 ונשארה בליגה הבכירה.

## טבלת הליגה בסיום העונה

## מלכת השערים

## ראו גם
* גביע המדינה בכדורגל נשים 2013/2014

## קישורים חיצוניים
* עונת 2014–2013 ליגת נשים ראשונה, באתר ההתאחדות לכדורגל בישראל

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2013
קטגוריה:תחרויות כדורגל ב-2014
קטגוריה:2013 בישראל: כדורגל
קטגוריה:2014 בישראל: כדורגל
תדירות קוריוליס

בפיזיקה, **תדירות קוריוליס** *f*, שלעיתים נקראת גם **פרמטר קוריוליס** או **מקדם קוריוליס**, היא גודל המייצג את ההשפעה של סיבוב כדור הארץ על גופים וכוחות בקו רוחב נתון, היא נתונה על ידי פעמיים מכפלת קצב הסיבוב של כדור הארץ *Ω* בסינוס קו הרוחב *φ*:

: f = 2 \Omega \sin \varphi\,

כלומר היא מקבלת ערך חיובי מקסימלי בקוטב הצפוני, ערך שלילי מינימלי בקוטב הדרומי ואפס בקו המשווה. למונח יש שלל יישומים הן בבעיות ממכניקה קלאסית והן במטאורולוגיה ואוקיינוגרפיה. הדינמיקה של מערכות מזג אוויר וזרמי ים בקנה מידה "גדול" נשלטת באופן מובהק על ידי פרמטר קוריוליס המקומי. תנודות אינרציאליות (וגלי רוסבי הנגזרים מהן) הן תוצאה של אפקט קוריוליס על פני השטח של כדור הארץ ולכן הן בעלות התדירות הזאת. לאלו חשיבות מפתח במודלים אוקיינוגרפיים ומטאורולוגיים.

## הסבר
נתייחס לגוף (למשל אלמנט נפח של האטמוספירה) הנמצא בקו הרוחב \varphi ונע במהירות  v  במערכת הייחוס המסתובבת של כדור הארץ. במערכת הייחוס המקומית של הגוף, הכיוון האנכי הוא מקביל לרדיוס וקטור המצביע ממרכז כדור הארץ למיקומו הנוכחי של הגוף בעוד שהכיוון האופקי ניצב לכיוון האנכי הזה ועשוי להיות כל כיוון במישור המשיק לכדור הארץ בנקודה זו. כוח קוריוליס (היחסי ל- 2 \, \boldsymbol{ \Omega \times v}) הוא מאונך למישור המכיל את וקטור המהירות הזוויתית של כדור הארץ \boldsymbol{ \Omega} (כאשר  |\boldsymbol{ \Omega}| = \Omega ) ואת וקטור המהירות העצמית v במערכת הייחוס המסתובבת של כדור הארץ. לפיכך, כוח קוריוליס הוא תמיד בזווית \varphi ביחס לכיוון האנכי המקומי. הרכיב האופקי של תאוצת קוריוליס הוא על כן תמיד 2\Omega v \sin \varphi = fv (באופן כללי, לתאוצת קוריוליס יהיה גם רכיב אנכי, השואף להטות את הגוף מעלה או מטה).

## שיווי משקל
למונח יש יישומים תאורטיים מעניינים עבור הבעיה של זרימת אוויר מאוזנת (בהזנחת החיכוך והשפעת גרדיאנטי לחץ) - נניח לשם דוגמה גוף (שעשוי להיות גוש אוויר) שנע במהירות  v  וברדיוס עקמומיות  r  כך שכוח קוריוליס שווה לכוח הצנטריפטלי (בזכות  \boldsymbol{\Omega} ) הנדרש כדי לשמור על הגוש במסלול מעגלי זה. מתקיים:

: v^2/r= 2 (\Omega \sin \varphi) v

אם נציב  v = r\omega  כאשר  \omega  היא קצב הסיבוב של הגוף במסלולו המעגלי, נקבל:

:f = \omega = 2 \Omega \sin \varphi. 

כלומר הגוף ינוע בתדירות זוויתית קבועה ללא קשר למהירותו הקווית, שערכה עומד על תדירות קוריוליס. במכניקה, מחצית תדירות קוריוליס היא גם תדירות הסיבוב של מישור התנודה של מטוטלת פוקו.

פרמטר קוריוליס מכתיב גם את התנהגותן של מערכות מזג אוויר; ערכו של פרמטר זה קובע למעשה את קנה המידה שבו כוח קוריוליס משפיע על מערכת מזג האוויר במידה ניכרת - קנה מידה זה הוא מהירות הרוח האופיינית במערכת מחולקת בתדירות קוריוליס.

## ראו גם
* מטוטלת פוקו

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מכניקה
קטגוריה:דינמיקה אטמוספירית
מכתבים מפליקס (סדרת טלוויזיה)

**מכתבים מפליקס** (בגרמנית: **Briefe von Felix**) היא סדרת הנפשה גרמנית לילדים, המבוססת על ספר בעל אותו שם שנכתב על ידי אנט לנגן. הסדרה בוימה על ידי חנן קמינסקי ואלן סימפסון, ונכתבה על ידי ג'ון פטרסון. הסדרה, בשונה מהספר, עוסקת בפליקס ובהרפתקאות שהוא עובר ברחבי העולם.

לסדרה הופקו שתי עונות שבכל אחת מהן יש 26 פרקים באורך 12 דקות. הסדרה שודרה לראשונה בגרמניה בערוץ KiKa החל מ-2 באפריל 2002 עד 30 במרץ 2007. בישראל רק העונה הראשונה דובבה לעברית והיא שודרה בערוץ הופ! החל מ-6 בספטמבר 2002 עד שנת 2003.

בהשראת הסדרה הופקו שני סרטים עלילתיים באורך מלא: "מסביב לעולם עם פליקס" בשנת 2005 ו"פליקס 2: ארנב הצעצוע ומכונת הזמן" בשנת 2006.

## תקציר העלילה
הסדרה עוקבת אחר פליקס, ארנב הצעצוע הצהוב של סופי, ילדה קטנה בעלת שיער חום. יום אחד, לאחר שפליקס יצא עם משפחתה של סופי ליריד, פליקס הלך לאיבוד. בשביל לחזור חזרה לסופי, פליקס עובר הרפתקאות ברחבי העולם, אותם פליקס מתעד במכתבים שהוא שולח לסופי.

## מדבבים בעברית
הדיבוב העברי בוים על ידי עמי מנדלמן, והופק על ידי איילת צ'ינסקי.
* **איל כהן** - פליקס
* **[[ספיר דרמון]]** - סופי
* **[[עמי מנדלמן]]**
* **[[אורלי קטן]]**
* **[[טליה ברקאי]]**
* **[[לירון לב]]**
* **[[גיורא קנת]]**
* **[[עפרון אטקין]]**

את שיר הפתיחה של הסדרה ביצעה לילך עין הבר.

## שידור

## ראו גם
* מכתבים מפליקס

## קישורים חיצוניים

* 

## הערות שוליים

קטגוריה:סדרות הנפשה גרמניות
קטגוריה:סדרות טלוויזיה המבוססות על ספרים
קטגוריה:סדרות טלוויזיה גרמניות לילדים
קטגוריה:ערוץ הופ!: תוכניות רכש
קטגוריה:סדרות טלוויזיה גרמניות שעלו לשידור בשנות ה-2000
Heavier Things

**Heavier Things** הוא אלבום האולפן השני של הזמר-יוצר האמריקאי ג'ון מאייר. האלבום יצא לאור ב-9 בספטמבר 2003 בהוצאות קולומביה ואוור. האלבום הגיע למקום הראשון במצעד בילבורד 200, עם מכירות של 317,000 עותקים בשבוע הראשון לצאתו. על אף שכתיבת השירים של מאייר באלבום זה זכתה למעט ביקורות שליליות, האלבום זכה לביקורות חיוביות רבות מצד מבקרי המוזיקה.
## הפקה
האלבום הוקלט ברובו בדירתו של מאייר בניו יורק. אסטרטגיית השיווק של חברת קולומביה לאלבום הייתה מתונה - השם שנבחר מסמל מתינות, כמו גם שחרור הסינגל המוביל לאלבום, "Bigger Than My Body", רק שבועיים לפני צאת האלבום. פרסומים לקראת יציאת האלבום הוצגו רק באתר MTV ובאתרו של מאייר עצמו וב-2 בספטמבר ניתן היה להוריד בהם את האלבום כשבוע לפני צאתו באופן רשמי. מאייר הופיע בתוכניות אירוח כמו סאטרדיי נייט לייב ולייט שואו עם דייוויד לטרמן בשבועות שלאחר צאת האלבום, והופעות אלו התמקדו בדמותו כזמר-יוצר ולא בניפוח דמותו כסלבריטאי.

הסינגל המוביל והראשון מתוך האלבום, "Bigger Than My Body", זכה לביקורות חיוביות ולהצלחה מסחרית. "Clarity", הסינגל השני מתוך האלבום, לא הושמע לעיתים קרובות בתחנות הרדיו השונות, אך הוא אחד מהשירים המועדפים על מעריציו של מאייר, והוא מנגן אותו לעיתים תכופות בהופעותיו. "Daughters", הסינגל השלישי מתוך האלבום, זכה לביקורות החיוביות ביותר והוכתר על ידי מבקרי המוזיקה השונים כ"שיר הטוב ביותר של מאייר עד היום".

לאחר צאת האלבום, יצא מאייר לסיבוב הופעות משותף עם מארון 5 ב-2 ביולי 2004.

## רשימת השמעה
 

## היסטוריית מצעדים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי רוק קל
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
יחסי אוסטרליה–מלטה

**יחסי אוסטרליה–מלטה** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[מלטה|רפובליקת מלטה]]**.

## היסטוריה
[250px|ממוזער|שמאל|דגלי אוסטרליה ומלטה ב[בית הפרלמנט (קנברה)|בית הפרלמנט בקנברה]]
250px|ממוזער|שמאל|אונייה שיוצרה באוסטרליה בשירות מלטה
אוסטרליה ומלטה נהנות מיחסים בילטרליים חזקים. אוסטרליה קבעה מדיניות הגירה ממלטה אליה בשנות החמישים של המאה העשרים ופתחה את הנציבות הגבוהה שלה במלטה בשנת 1967. מלטה לעומתה פתחה את הנציבות הגבוהה שלה בקנברה בשנת 1964 יחד עם שבע קונסוליות שונות המפוזרות בכל הטריטוריות האוסטרליות. ברמה הבינלאומית, אוסטרליה ומלטה נהנות מאינטרסים משותפים שונים ומנצלות את חברותן בחבר העמים הבריטי וב על מנת לשתף פעולה למען אינטרסים משותפים אלו.

המגעים שבין העמים הם במרכז היחסים שבין אוסטרליה למלטה. המהגרים המלטזים הראשונים הגיעו לאוסטרליה בשנת 1810. היישובים המלטזיים הראשונים באוסטרליה נוסדו ב-1838. תקופת השיא בהגירה המלטזית לאוסטרליה היא בשנות החמישים ווהשישים של המאה העשרים. ב-2016 התגוררו באוסטרליה 175,559 אזרחים בעלי מוצא מלטזי ו-37,609 אנשים ילידי מלטה. זוהי הקהילה הגדולה ביותר של מלטזים מחוץ למלטה.

בין מלטה לאוסטרליה שיתוף פעולה צבאי שמתבטא בקניית כלי שיט אוסטרליים למלטה. הצדדים סיכמו על רכישת כלי השיט בזמן ביקורו באוסטרליה של טוניו בורג, שר החוץ של מלטה וסגן ראש הממשלה.

## ביקורים רמי דרג
### מאוסטרליה למלטה
* 2015 - מלקולם טרנבול, ראש ממשלת אוסטרליה
* 2012 - בוב קאר, שר החוץ של אוסטרליה
* 2009 - סטיבן סמית', שר החוץ של אוסטרליה

### ממלטה לאוסטרליה
* 2018 - ג'וזף מוסקט, ראש ממשלת מלטה
* 2016 - מארי לואיז קוליירו פרקה, נשיאת מלטה
* 2011 - ג'ורג' אבלה, נשיא מלטה
* 2010 - ג'וזף מוסקט, ראש האופוזיציה המלטזית
* 2009 - אדוארד פנק אדאמי, נשיא מלטה
* 2009 - טוניו בורג, שר החוץ של מלטה וסגן ראש ממשלת מלטה

## אמנות והסכמים בילטרליים
בין מלטה לאוסטרליה נחתמו שישה הסכמים בילטרליים:
* הסכם בין הקהילייה של אוסטרליה לרפובליקת מלטה בנושא הגירה. (1970)
* הסכם בין הקהילייה של אוסטרליה לרפובליקת מלטה בנושא כפל מס, הכולל בתוכו אמנה למניעת כפל מס. (1985)
* הסכם בין הקהילייה של אוסטרליה לרפובליקת מלטה בנושא שירותי בריאות. (1988)
* הסכם בין הקהילייה של אוסטרליה לרפובליקת מלטה בנושא ביטחון חברתי. (1991)
* הסכם בין הקהילייה של אוסטרליה לרפובליקת מלטה בנושא חופשות מהעבודה. (1996)
* הסכם בין הקהילייה של אוסטרליה לרפובליקת מלטה בנושא שירותים אוויריים בין המדינות. (1996)

## נציגויות דיפלומטיות
* אוסטרליה מיוצגת במלטה בדרג השגרירות באמצעות נציבות גבוהה שהיא מחזיקה בולטה, בירת המדינה.
* מלטה מיוצגת באוסטרליה בדרג השגרירות באמצעות נציבות גבוהה שהיא מחזיקה בקנברה, בירת המדינה. מלטה מיוצגת באוסטרליה גם בדרג הקונסולרי באמצעות שבע קונסוליות שהיא מחזיקה בערים: אדלייד, בריזביין, קיירנס, מלבורן, מורוול, פרת', וסידני.

## קישורים חיצוניים

* Malta country brief, מחלקת החוץ והסחר של ממשלת אוסטרליה
* Australian High Commission - Malta, אתר הנציבות הגבוהה האוסטרלית במלטה

## הערות שוליים

קטגוריה:ערכים ללא קטגוריות פיזיות - יחסי חוץ
דיאנה היידן

**דיאנה היידן** (נולדה ב-1 במאי 1973) היא דוגמנית ושחקנית הודית ומיס עולם לשנת 1997.

## ביוגרפיה
דיאנה היידן נולדה בהיידראבאד, הודו למשפחה נוצרית. לאחר סיום בית הספר היא החלה לעסוק בדוגמנות ותקופה קצרה עבדה ביחסי ציבור.

בשנת 1996 החלה להשתתף בתחרויות יופי. בתחרות "מיס הודו 1997" היא זכתה במקום השני, וקיבלה זכות להשתתף בתחרות מיס עולם בו זכתה בשנת 1997. בנוסף לתואר הראשי, היא זכתה בשלוש תוארי משנה באותה תחרות.

לאחר הזכייה היא קיבלה מספר חוזים לייצוג חברות בהודו, והשתתפה באירועי צדקה.

בהמשך היא עברה ללונדון וסיימה בית ספר למשחק. בעקבות כך היא הצטלמה במספר סרטים הודים.

בשנים 2001 ו-2002 היא הייתה מנחה של תחרות "מיס אירופה" לצד ז'וליאן לפרס.

היידן התחתנה בשנת 2013 ויש לה שלושה ילדים.

## קישורים חיצוניים

* 

קטגוריה:שחקניות קולנוע וטלוויזיה הודיות
קטגוריה:דוגמניות הודיות
קטגוריה:מנחי תחרויות יופי
קטגוריה:זוכות בתחרות מיס עולם
קטגוריה:משתתפות בתחרות מיס עולם 1997
קטגוריה:הודיות שנולדו ב-1973
קטגוריה:הודים שנולדו ב-1973
אצטדיון אל לאנג

**אצטדיון אל לאנג** (באנגלית: **Al Lang Stadium**) הוא אצטדיון ספורט בן 7,500 מושבים במרכז העיר סנט פטרסבורג, פלורידה, המהווה את המגרש הביתי הנוכחי של טמפה ביי רודיס מליגת הכדורגל המאוחדת (USL). הוא שימש כמעט אך ורק כפארק בייסבול במשך למעלה מ-60 שנה. עם זאת, מאז שעברו הרודיס למתקן בשנת 2011, הוא הוגדר מחדש כדי לארח משחקי כדורגל.

אצטדיון אל לאנג נבנה בשנת 1947 באתר של מתקן ישן יותר המכונה פארק אתלטיק סנט פטרסבורג. הוא נקרא על שמו של אל לנג, ראש עיריית סנט פטרסבורג לשעבר שסייע בהבאת הבייסבול בתחילת המאה ה-20 פארק המשחקים שוחזר בשנת 1976 ושופץ בהרחבה לפני שטמפה ביי רייס החלו להשתמש בו כמרכז האימונים הראשון באביב בשנת 1998. הרייס היו האחרונים בסדרה ארוכה של מועדוני בייסבול מליגת MLB שערכו אימוני אביב ואירחו קבוצות באצטדיון אל לאנג ובמרכזי הספורט הקודמים של סנט פטרסבורג. לפני הרייס, האצטדיון שימש בין היתר את היאנקיז, סנט לואיס קרדינלס, ניו יורק מטס ואת בולטימור אוריולס. האצטדיון אירח את משחק האימונים האחרון שלו במרץ 2008 והיה אתר לבייסבול חובבני ותערוכות מדי פעם בשנים הבאות.

טמפה ביי רודיס עברו לאצטדיון בשנת 2011, ובעקבות כך עבר האצטדיון שינוי מיגרש בייסבול למתחם כדורגל. מאז אוקטובר 2014, הסכם בין המועדון לעיר סנט פטרסבורג הפך את האצטדיון למתקן לכדורגל בלבד, והבעלים של הרודיס ערכו שיפוץ נרחב בתחילת 2015. בשנת 2016, הציע בעל המניות של הרודיס, ביל אדוארדס, להרחיב מאוד את תכולתו של האצטדיון ל-18,000 מושבים כחלק מהצעה שמועדונו ישתתף בליגת MLS. במאי 2017 עבר משאל עם מקומי אשר אישר לעיר סנט פטרסבורג לשאת ולתת עם הקבוצה על חוזה שכירות לטווח ארוך כדי לאפשר את הפרויקט.

באוקטובר 2018, הרודיס נרכשו על ידי טמפה ביי רייס, אשר העניקו למועדון הבייסבול את השליטה באצטדיון אל לאנג באמצעות העברת החוזה הקיים עם העיר סנט פטרסבורג לידיהם.

## קישורים חיצוניים

* אצטדיון אל לאנג, באתר הרשמי של העיר סנט פטרסבורג

## הערות שוליים

קטגוריה:פלורידה: ספורט
קטגוריה:ארצות הברית: אצטדיונים ומתקני ספורט
קטגוריה:פלורידה: מבנים
קטגוריה:סיינט פיטרסברג
The Claypool Lennon Delirium

**The Claypool Lennon Delirium** היא להקת רוק פסיכדלי אמריקאית, שכרגע מורכבת מהבסיסט והזמר לס קלייפול, ידוע בעבודתו בפרימוס והגיטריסט והזמר שון לנון.

## היסטוריה
הלהקה נוסדה ב-2015, כשקלייפול ידע שפרימוס הולכת לקחת הפסקה של שנה לאחר סיבוב הופעות לצד The Ghost Of a Saber Tooth Tiger ו-Dinosaur Jr. הוא שמר על קשר עם הזמר של The Ghost of a Saber Tooth Tiger, שון לנון, שלא תכנן שום פרויקט מוזיקלי לשנה הבאה.

התחילו לעלות להם רעיונות ליצירת להקת רוק פסיכדלי ורוק מתקדם. קלייפול הזמין את לנון אליו לשתות יין, להריץ כמה רעיונות ולנגן בתופים.

במשך שישה שבועות הם כתבו והקליטו עשרה שירים כששניהם מנגנים ושרים על כלים שונים, ומנסים כלים אחרים חוץ מהכלים הרגילים שלהם, בס וגיטרה. ב-2016 הם הוציאו את אלבומם הראשון, Monolith of Phobos. האלבום דורג במקום הראשון במספר קטגוריות של בילבורד, ביניהם Top Vinyl Albums, Top Alternative Albums.

בפברואר 2019, לנון וקלייפול הוציאו את אלבום האולפן השני שלהם, South Of Reality. האלבום נכתב והוקלט במשך חודשיים בסטודיו של קלייפול בקליפורניה, וקדם לו שחרורו של הרצועה בת השש דקות, "Blood And Rockets". הלהקה יצאה לסיבוב הופעות קצר לקידום התקליט בסוף 2018, עם תאריכים רצופים באביב 2019.

## דיסקוגרפיה
### אלבומי אולפן
* Monolith of Phobos - 2016
* South Of Reality - 2019

### מיני אלבומים
* Lime and Limpid Green - 2017

### סינגלים
* Cricket and the Genie - 2016
* Blood and Rockets - 2018

## חברי הלהקה
* לס קלייפול - גיטרה בס, שירה
* שון לנון - גיטרה חשמלית, שירה

## קישורים חיצוניים

קטגוריה:להקות רוק פסיכדלי
קטגוריה:להקות רוק אמריקאיות
קטגוריה:צמדים מוזיקליים אמריקאיים
אריק אדלמן

**אריק אדלמן** (באנגלית: **Eric Steven Edelman**; נולד בשנת 1951) הוא דיפלומט אמריקאי אשר כיהן כתת-מזכיר ההגנה של ארצות הברית למדיניות ושגריר ארצות הברית בטורקיה ופינלנד.

## קריירה ממשלתית
אריק אדלמן סיים אוניברסיטת קורנל בשנת 1972 בהיסטוריה וממשל. בשנת 1981 הוא סיים דוקטורט באוניברסיטת ייל.

את הקריירה הדיפלומטית אריק אדלמן החל בינואר 1980, כאשר הוא היה חבר במשלחת ארצות הברית לשיחות במזרח התיכון. בהמשך הוא עבד במטה של משרד החוץ של ארצות הברית תחת ג'ורג' שולץ. בשנים 1984–1987 הוא עבד במחלקת ברית המועצות, ובשנים 1987–1989 בשגרירות ארצות הברית במוסקבה. בהמשך הוא כיהן במספר תפקידים במערך של שירות החוץ של ארצות הברית. התפקידים היו קשורים למדיניות מול רוסיה ומדינות נוספות באזור מזרח אירופה. בשנים 1995–1996 הוא שירת בשגרירות בפראג.

בשנת 1998 מונה לראשונה לתפקיד של שגריר. הוא שירת במשך שלוש שנים בפינלנד. בשנים 2003–2005 הוא היה שגריר בטורקיה.

בשנת 2005 הוחזר אדלמן לארצות הברית ומונה לתת-מזכיר ההגנה של ארצות הברית למדיניות. הוא כיהן בתפקיד זה עד לשנת 2009, כאשר עזב את השירות הממשלתי, ובמקומו מונתה מישל פלורנוי.

החל משנת 2009 הוא מלמד במוסדות פרטיים ומייעץ.

## קישורים חיצוניים

* קורות חיים

קטגוריה:סגל מחלקת ההגנה של ארצות הברית
קטגוריה:דיפלומטים יהודים
קטגוריה:יהודים פקידי ממשל בארצות הברית
קטגוריה:שגרירים בטורקיה
קטגוריה:שגרירי ארצות הברית בפינלנד
קטגוריה:בעלי תואר דוקטור מאוניברסיטת ייל
קטגוריה:בוגרי אוניברסיטת קורנל
קטגוריה:אמריקאים שנולדו ב-1951
הכוכב האדום קונלון

**"הכוכב האדום קונלון"** (במנדרינית: **昆仑 红星**; מבוטא: **Kūnlún Hóngxīng**) היה מועדון הוקי קרח מקצועי מבייג'ינג (סין), שנוסד בשנת 2016 כדי להשתתף בליגת ההוקי הקונטיננטלית ב-2025 העתיק את מקום מושבו לסנקט פטרבורג והחל להיקרא ״שאנגחאי דרגונס״.

## היסטוריה
ב-17 במרץ 2016 נחתם הסכם כוונות ליצירת קבוצה סינית בליגת ההוקי הקונטיננטאלית. על המסמך חתם נשיא התאחדות ההוקי הרוסית ולדיסלב טרטיאק, יו"ר מועצת המנהלים של KHL גנאדי טימצ'נקו, וכן הנהגת "הכוכב האדום קונלון". נשיא פדרציית ההוקי קרח הבינלאומית רנה פסקל אישר את הופעת המועדון הסיני והביע תקווה שזה יעזור להתפתחות של ספורט זה בסין.

ב-30 באפריל 2016, הצליחה ההנהלה למלא את כל התנאים הדרושים לכניסה לליגה. נשיא KHL, דמיטרי צ'רנישנקו, תיאר זאת כסוגיה שנפתרה בפועל, אולם ההחלטה הסופית נדחתה עד יוני 2016.

ב-24 ביוני 2016 אישר דירקטוריון KHL את מועדון הכוכב האדום קונלון כמשתתף בעונת 2016/17 של ליגת ההוקי הקונטיננטלית. למחרת בבייג'ינג, כחלק מביקורו של ולדימיר פוטין, נחתם הסכם על השתתפות הקבוצה באליפות KHL בעונת 2016/17. על המסמך בנוכחות ראשי רוסיה וסין, ולדימיר פוטין ושי ג'ינפינג, חתם יו"ר מועצת המנהלים של ליגת ההוקי קונטיננטלית ג'נאדי טימצ'נקו ויו"ר דירקטוריון מטעם ה"הכוכב האדום קונלון" נגוק יאנג יואו.

שם המועדון ניתן על שם הרי קונלון.

ב-25 ביוני 2016 הוכרז כי המאמן הראשי הראשון של המועדון יהיה ולדימיר יורזינוב הבן. ב-5 ביולי 2016 הוכרזה רשימת השחקנים שהוזמנו למחנה האימונים לפני עונת 2016/17.

את המשחק הרשמי הראשון שלו בתולדות הכוכב האדום של קונלון, המועדון שיחק ב-1 בספטמבר בארנה הפלטינה בחברובסק עם מועדון אמור וניצח בתוצאה 2:1. המועדון ערך את משחק הבית הראשון שלו בזירת לספורט סנטר ב-5 בספטמבר נגד אדמירל וסיים בניצחון 3–6. מאז 18 בספטמבר שיחקה קונלון 11 משחקים בשאנגחאי בארנה פיאנג.

ב-20 בספטמבר קבע המועדון שיא שלילי של 550 צופים בלבד שהגיעו למשחק נגד נפטכימיק.

ב-18 בפברואר 2017 העפילה לראשונה בתולדותיה לפלייאוף KHL. ב-16 במרץ 2017, הוכרז כי למאמן הראשי של המועדון מונה מייק קינן.

ב-15 באוגוסט 2017, הקבוצה זכתה בטורניר טרום העונה לזכר רומאזן. במחצית השנייה של עונת 2018/2019 מונה קורט פרייזר האמריקאי למאמן הקבוצה.

## הישגים לפי עונה

## קישורים חיצוניים

* 

* הכוכב האדום קונלון - פרופיל באתר KHL.ru
* הכוכב האדום קונלון - פרופיל באתר Eliteprospects.com 

## הערות שוליים

קטגוריה:בייג'ינג: ספורט
קטגוריה:קבוצות KHL
קטגוריה:קבוצות הוקי קרח
דוברופלוט

**דּוֹבְּרוֹפְלוֹט** (ברוסית: **Добровольный флот** – דּוֹבְּרוֹבוֹלְנִי פְֿלוֹט, או **Доброфлот** – דּוֹבְּרוֹפְֿלוֹט) הייתה חברת ספנות רוסית בשליטת המדינה שנוסדה ב־1878. היא מומנה על ידי תרומות שנאספו באמצעות מְנוּיִים ומכאן שמה. החברה נודעה גם בשם **צי המתנדבים הרוסי** (Russian Volunteer Fleet). בעיתוני התחייה בעברית היא נקראת "צי המתנדבים", "חיל נדבה בים" ו"צי הנדבה".

## תולדותיה
דוברופלוט נוסדה ב־1878 בעקבות המלחמה בין רוסיה וטורקיה. מטרת הקמתה הייתה להעמיד לרשות רוסיה צי של  ומהירות. את שלוש אוניותיה הראשונות רכשה דוברופלוט מחברת ספנות הנוסעים הגרמנית המבורג-אמריקה (HAPAG), אך כשהגיעו האוניות לידיה כבר הסתיימה המלחמה; בשל כך שימשו האוניות בתחילה כמובלות חיילים להחזרת החיילים הרוסיים מטורקיה, ואחר כך כאוניות סוחר אזרחיות. הקמת דוברופלוט עוררה מרוץ חימוש בין המעצמות הימיות העולמיות, שממשלותיהן סבסדו את בנייתן של אוניות סוחר בבעלות פרטית בתנאי שיהיו זמינות להסבתן לסיירות עזר בשעת מלחמה.

בכל שנות קיומה סייעה דוברופלוט רבות לממשלה, ותרמה תרומה חשובה להתפתחותה הכלכלית של רוסיה – במיוחד במזרח הרחוק הרוסי, שם הקימה החברה שירות אוניות סדיר בין ולדיבוסטוק ורוסיה האירופית. יתרה מכך, במלחמת רוסיה–יפן ובמלחמת העולם הראשונה מילאו אוניות הדוברופלוט משימות צבאיות, בהתאם לייעודן המקורי.

אחרי המהפכה הרוסית ומלחמת האזרחים ברוסיה, היו אוניות הדוברופלוט מפוזרות במדינות שונות ברחבי העולם, ורוסיה הסובייטית עשתה מאמצים באמצעות בתי דין בינלאומיים להשיב אותן לידיה. ב־1922 חודשה פעילותה של דוברופלוט בברית המועצות, וב־1925 היא הוטמעה בתוך צי הסוחר הסובייטי (סובטורגפלוט).

## ראו גם
* דוברוליוט

## קישורים חיצוניים

* ש.פ. ראבינאוויטש, "אניות אורבות או צי אדיר מהמתנדבים (קרייצער)". "הצפירה", 28 במאי 1878, עמ' 6. בתוך: **שפת הים** – ים וספנות בעיתוני ההשכלה, התחייה והיישוב, 1856–1948.
* "צי המתנדבים". "היום", 30 במאי 1886, עמ' 1. בתוך: **שפת הים** – ים וספנות בעיתוני ההשכלה, התחייה והיישוב, 1856–1948.
* "היהודים וצי-המתנדבים". "הצפירה", 1 באוקטובר 1912, עמ' 3. בתוך: **שפת הים** – ים וספנות בעיתוני ההשכלה, התחייה והיישוב, 1856–1948.
* "העיר ולאדיבוסטוק וצי המתנדבים". "היום", 8 באוגוסט 1886, עמ' 3. בתוך: **שפת הים** – ים וספנות בעיתוני ההשכלה, התחייה והיישוב, 1856–1948.

## הערות שוליים

קטגוריה:האימפריה הרוסית: היסטוריה
אובייקט חופשי

במתמטיקה ובפרט בתורת הקטגוריות, **אובייקט חופשי** הוא מונח כללי לאובייקט שנוצר מאיברים כלשהם באופן "חופשי", כלומר מבלי שהם מקיימים יחסי גומלין כלשהם (מלבד ההכרחיים). נהוג גם לומר שהוא האובייקט ה"כללי ביותר" שנוצר מהם. למונח יש גם משמעות מדויקת בתורת הקטגוריות.

אובייקטים רבים הם חופשיים, למשל: מרחב וקטורי, חבורה חופשית וטופולוגיה דיסקרטית.

## הגדרה
בתורת הקטגוריות, מגדירים אובייקט חופשי בעזרת התכונה האוניברסלית הבאה:

:בקטגוריה C בעלת פונקטור נאמן F, אובייקט A נקרא חופשי ונוצר מקבוצה X (ביחס לשיכון e מ-X ל- (F(A), אם לכל אובייקט B ב-C ופונקציה f מ-X ל-(F(B קיים ויחיד מורפיזם g מ-A ל-B כך ש- f=F(g)∘e.

דוגמה לכך היא העובדה שהעתקה ליניארית בין מרחב וקטורי אחד לאחר, נקבעת ביחידות על פי הערכים שהיא מקבלת על הבסיס.

האינטואיציה להגדרה היא שאם יש לנו אובייקט A עם בסיס X, ואנחנו רוצים להוציא ממנו פונקציה (משמרת מבנה) למרחב אחר B, מצד אחד, אנחנו יכולים לתת לאיברי הבסיס כל ערך שנרצה (כי הם אינם משפיעים זה על זה), ומצד שני, ערכים אלו יקבעו את הפונקציה כולה (כי כל איבר אחר ב-A נוצר מאיברי X ולכן הפונקציה עליו נובעת מערכי הפונקציה על X).

## בנייה
פעמים רבות אפשר לבנות אובייקט חופשי מקבוצת יוצרים בשתי דרכים: הראשונה, בעזרת כללי הבנייה המדויקים, והשנייה בעזרת מציאת כל האיברים והגדרת יחס שקילות עליהם על פי המבנה, ואז לקיחת מנה כדי לקבל את האובייקט הסופי.

לדוגמה, נניח שאנחנו רוצים לבנות חבורה חופשית מעל היוצרים a,b. כל האיברים בחבורה נוצרים על ידי כפל והופכי, לכן איברי החבורה מוכרחים להיות מילים מעל האלפבית a,b,a-1,b-1. כעת אפשר לנקוט בשתי דרכים:
* להסתכל על כל המילים שמקיימות שאין הופעות רצופות של a,a-1 (בסדר כלשהו) או של b,b-1. כעת יש גם להגדיר את הכפל: שרשור שתי המילים, וצמצום כל עוד אפשר.
* להסתכל על כל המילים, ולהגדיר ביניהן יחס שקילות: שתי מילים שקולות זו לזו אם אפשר להגיע מאחת לשנייה על ידי הורדה והוספה של זוגות כאלו. כעת, המנה של יחס השקילות היא החבורה המבוקשת.

הדרך השנייה בדרך כלל ישירה פחות, אך נוחה יותר.

## דוגמאות
דוגמאות לאובייקטים חופשיים:
* חבורה חופשית בקטגוריית החבורות, כאשר המורפיזמים הם הומומורפיזמים של חבורות.
** חבורה אבלית חופשית בקטגוריית החבורות אבליות, כאשר המורפיזמים הם הומומורפיזמים של חבורות.
* מונואיד חופשי בקטגוריית המונואידים, כאשר המורפיזמים הם הומומורפיזמים של מונואידים.
* מודול חופשי בקטגוריית המודולים, כאשר המורפיזמים הם הומומורפיזמים של מודולים.
* כל קבוצה בקטגוריית הקבוצות, כאשר מורפיזמים הם פונקציות (היוצרים הם אברי הקבוצה).
* מרחב וקטורי בקטגוריית המרחבים הווקטורים, כאשר המורפיזמים הם העתקות ליניאריות.
* סריג חופשי בקטגוריית הסריגים, כאשר המורפיזמים הם הומומורפיזמים של סריגים.
* טופולוגיה דיסקרטית בקטגוריית הטופולוגיות, כאשר המורפיזמים הם פונקציות רציפות.

## ראו גם
* הצגה על ידי יוצרים ויחסים

קטגוריה:תורת הקטגוריות
*
Cambodia

"**Cambodia**" (בעברית: "**קמבודיה**") הוא סינגל שהוקלט על ידי הזמרת-יוצרת הבריטית קים ויילד, מתוך אלבומה השני, Select. השיר יצא לאור ב-2 בנובמבר 1981, כסינגל הראשון מתוך האלבום, על ידי חברת התקליטים RAK רקורדס.

השיר הגיע למקום הראשון במצעד שבשוודיה, והראשון במצעד שבשווייץ.

## רקע וכתיבה
השיר נכתב, הולחן והופק על ידי ריקי ויילד ומרטי ויילד. השיר הוא שיר בסגנון הסינת'פופ, המשלב בתוכו גם את סגנון הגל החדש. השיר הפך לאחד מהשירים הנמכרים ביותר בכל הזמנים בצרפת, כאשר נמכר שם בכ-1,080,000 עותקים.

הבי-סייד של השיר הוא השיר "Watching for Shapes". שני השירים יצאו כסינגל כפול ואוחדו על גבי תקליט.

## וידאו קליפ
הווידאו קליפ הרשמי שצולם עבור השיר הועלה ליוטיוב ב-12 באוגוסט 2010. בתחילת הקליפ, ניתן לראות את עטיפת הסינגל מאחורי קים ויילד עצמה, שנמצאת על במה. בהמשך, ניתן לראותה, כשהיא שרה את השיר. ב-1 ביוני 2021, פורסם וידאו קליפ נוסף של השיר, הכולל בתוכו עלילה, להבדיל מזה המציג את ויילד מבצעת את השיר על במה.

נכון לספטמבר 2019, מונה הצפיות של הקליפ עומד על כ-54 מיליון צפיות.

## רשימת השמעה
* **תקליט 7 אינץ' ו-12 אינץ**'
# 3:56 - "Cambodia"
# 3:42 - "Watching for Shapes"
#5:19 - "(Cambodia (Remix"

## מיקומי שיא

## נתוני מכירות

## גרסאות כיסוי
* בסרט הצ'כוסלובקי "Tretí šarkan", היה שימוש בלחן של השיר.
* הלהקה השוודית Enigmatic ביצעה את השיר מחדש בשנת 1996.
* הדי ג'יי הגרמי Pulsedriver הוציא בשנת 2001 רמיקס לשיר, ובשנת 2013 הוציא חידוש נוסף.
* בשנת פרויקט "Brothers" הוציאו בי-סייד לשיר, אשר לקח דגימות מהשיר המקורי, ושמו היה "Memories".
* בשנת 2006 הוציא ההרכב Apoptygma Berzerk, את האלבום You and Me Against the World, בו נכללה גרסה מחודשת של השיר.
* להקת הדאנס סקוטר הקליטה את השיר מחדש בשנת 2007, עבור האלבום, Jumping All Over the World.
* הצמד השוודי "Kurz", הקליט מחדש את השיר בשנת 2016, וכלל אותו באלבום Vol 1.
* בשנת 2017 הרכב הרוק Brutto, הקליט את השיר מחדש עבור האלבום, Roki.

## בתרבות הפופולרית
* "Cambodia" הושמע באחת הסצנות בסרט "Dans Paris", של כריסטוף אונורה.
* ב-9 במרץ 2018, יצא לאקרנים סרט האימה המצליח "טרף לילי", אשר בוים על ידי יוהאנס רוברטס. השיר הושמע לאורך הסרט, לצד הלהיט "Total Eclipse of the Heart" של בוני טיילר.

## קישורים חיצוניים

## הערות שוליים

קטגוריה:שירי קים ויילד
קטגוריה:שירים באנגלית
קטגוריה:שירים על אסיה
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון בצרפת
צדיק דאנון

הרב **צדיק דאנון** (בסרבו-קרואטית: **Cadik Danon**; 20 באפריל 1918, סרייבו, האימפריה האוסטרו-הונגרית – 2 במרץ 2005, בלגרד, סרביה ומונטנגרו) היה הרב הראשי של יהודי יוגוסלביה בין 1972–1998, ודיפלומט יוגוסלבי.

## קורות חייו
צדיק דאנון נולד בסרייבו לדניאל וגראצייה. נצר לרב משה דאנון שכיהן כרב הראשי של יהודי סרייבו בשנים 1815–1830 וקבור בסטולאץ. רכש השכלה יסודית בטראווניק. בין השנים 1932–1937 למד בסמינר התאולוגי היהודי בסרייבו בהנהלת מוריץ לוי. לאחר סמיכתו לרבנות כיהן במספר משרות הוראה בקרב קהילות קוסובסקה מיטרוביצה, פרישטינה וספליט.

במהלך מלחמת העולם השנייה, לאחר הפלישה ליוגוסלביה הצטרף צדיק דאנון לכוחות הפרטיזנים של טיטו. באפריל 1942 נלכד בידי כוחות צבא איטלקיים ונכלא במחנה מעצר באיטליה. דאנון נמלט ממחנה המעצר והצטרף לכוחות המחתרת האיטלקית. מרבית בני משפחתו נספו בשואת יהודי יוגוסלביה ורק 2 מאחיותיו ניצלו. ב-1947 שב ליוגוסלביה ועד 1950 כיהן במספר משרות רבנות. ב-1950 הצטרף לשירות הדיפלומטי היוגוסלבי ובין 1953–1970 כיהן כראש מחלקת המדינות הנורדיות. בין 1968–1970 כיהן כממונה על היחסים בשגרירות יוגוסלביה בשוודיה.

ב-1972 לאחר פרישתו משירות החוץ היוגוסלבי מונה לרב הראשי של יהודי יוגוסלביה וכיהן במשרתו עד 1998. כתב מספר ספרי הלכה, פולקלור והיסטוריה של יהודי יוגוסלביה. הלך לעולמו בבלגרד ב-2005 והוא בן 86. בתו דניאלה דאנון מכהנת כמנכל"ית הקהילה היהודית בבלגרד (2022).

## קישורים חיצוניים
* 
* צדיק דאנון, ZBIRKA POJMOVA IZ JUDAIZMA, בלגרד, 1996, באתר savezjos.org 
* צדיק דאנון, באתר ארגון הפרטיזנים לוחמי המחתרות והגטאות
* חוה פנחס-כהן, בלגרד – העיר יפה­­­­­­­ ועל דניאלה שחתמה חוזה עם אלוהים, באתר havapinhascohen

## הערות שוליים

קטגוריה:סרייבו: רבנים
קטגוריה:ספליט: רבנים
קטגוריה:רבנים יוגוסלבים
קטגוריה:יהודים בוסנים
קטגוריה:יהודים קוסוברים
קטגוריה:דיפלומטים יהודים
קטגוריה:ילידי 1918
קטגוריה:נפטרים ב-2005
עמק למאניס

**עמק למאניס** (באנגלית: **Lemanis Valley**) הוא עמק שאינו מכוסה קרח, הנמצא בין עמק איטונה ועמק לינדום ברכס בריטניה שבאנטארקטיקה.

בפתח העמק מצויה שלוחה של קרחון הת'רטון.

העמק מצוי 13 קילומטרים מערבית- צפון מערבית מפסגת דריק.

העמק ממוקם בגובה של 1,227 מטרים מעל פני הים.

## היסטוריה
### מקור השם
שמו של העמק ניתן לו על ידי משלחת החקר הגאולוגית של אוניברסיטת ואיקטו מוואיקטו שבניו זילנד, אשר חקרה את האזור בין השנים 1979 – 1978 בפיקודו של מייקל סלבי.

העמק נקרא על שמה של המצודה הרומית שהיה בבריטניה הרומית פורטוס למאניס (בדומה לאתרים רבים אחרים ברכס בריטניה שנקראים על שם אתרים בבריטניה הרומית).

## קישורים חיצוניים
* עמק לאמניס באתר הסקר הגאולוגי של ארצות הברית
* עמק למאניס באתר הגאזט האנטארקטי המשווה SCAR של ממשלת אוסטרליה
* מפת אזור עמק למאניס

## הערות שוליים

למאניס
למאניס
אדריכלות ישראלית (כתב עת)

**אדריכלות ישראלית** (באנגלית **Architecture of Israel – AI**) הוא כתב עת ישראלי דו-לשוני העוסק באדריכלות, עיצוב וסביבה, ומתפרסם כל שלושה חודשים. כתב העת יצא לראשונה בינואר 1988. 

מטרות כתב העת כפי שמוצהר באתר האינטרנט שלו: "לקדם אדריכלות יצירתית, ישימה - מודעת אקלים וסביבה",  והוא מהווה במה למקומה של האדריכלות הישראלית בקונטקסט הבינלאומי. האתר ממומן ממכירת גיליונות ומנויים ומפרסומות בתחום האדריכלות והעיצוב.

כתב העת מקיים מדי שנה תחרות בינלאומית בשיתוף האיחוד האירופאי בישראל, תחת הכותרת "פרויקט השנה" – Project of the Year. חבר השופטים בתחרות זו מורכב מאנשי אקדמיה בנושא ואדריכלים.

## מדורים
שמאל|ממוזער|עמוד תוכן של גיליון מס' 117
בכתב העת מספר מדורים קבועים:

* **חומר למחשבה** העוסק בהשפעת תחומי חיים אחרים על האדריכלות.
* **סקרנות** מדור החדשות העוסק בסיקור אירועים, תחרויות ותערוכות.
* **ראיונות** עם אדריכלים ישראליים ובינלאומיים.
* **בית העונה** המביא ראיית עולם אחרת על נושא המגורים.
* **אורח העונה** המתמקד בכתבת פרופיל על אדריכל נבחר.
* **אדריכלים מספרים** המספק מבט על סיפורי מאחורי הקלעים של מבנים ידועים.

## חברי המערכת וכותבים
### עריכה וכתיבה
***עורך ראשי**: אדריכל דר' עמי רן
***מנהלת המערכת**: רחל בן-אהרון.
ברבעון כמה כותבים שכיחים, כגון דר' הילית מזור ושירה שנטון וכותבים משתנים אחרים.

### חברי המועצה המייעצת
על פי אתר כתב העת, חברי המועצה הם:

* פרופ' טיגרן האס (Tigran Haas), סטוקהולם, העוסק בתכנון אורבני וסביבתי
* פרופ' רבקה אוקסמן  מהפקולטה לארכיטקטורה ובינוי ערים בטכניון חיפה.
* פרופ' בן-עמי טורקניץ', ברזיל
* אדריכל אוסוולדו סתיו
* אדריכל רוני זייברט.
* פרופ' יצחק מאיר, המחלקה לאדם במדבר במכון לחקר המדבר של אוניברסיטת בן-גוריון בשדה בוקר
* פרופ' יאשה גרובמן, דיקן הפקולטה לאדריכלות ותכנון ערים, הטכניון חיפה.

## ראו גם
* אדריכלות
* עיצוב פנים
* ארכיון אדריכלות ישראל
* אדריכלות ישראלית
* בניין ודיור

## קישורים חיצוניים

* 

## הערות שוליים

קטגוריה:ישראל: כתבי עת
קטגוריה:עיתונות בעברית
קטגוריה:אדריכלות
ג'ומה אוריס

**ג'ומה אוריס עבדאללה** (1933–2001) היה קצין צבא אוגנדי ושר ממשלה תחת הדיקטטורה של אידי אמין. לאחר שברח מארצו במלחמת אוגנדה-טנזניה, הוא הפך למנהיג חזית הגדה המערבית של הנילוס (WNBF), קבוצת מורדים שפעלה באזור תת-הנילוס המערבי באוגנדה במהלך שנות התשעים.

## ביוגרפיה
ג'ומה אוריס עבדאללה נולד וגדל באוגנדה. הוא רכש השכלה מינימלית בלבד, ובסופו של דבר התגייס לצבא אוגנדה.

לאחר ההפיכה הצבאית באוגנדה (1971) הפך לאלוף-משנה ולאחת הדמויות המובילות בממשלתו של אידי אמין. לראשונה התמנה לשר חוץ ממלא מקום, ולשר החוץ הרשמי ב־25 במאי 1975. הוא נשאר בתפקיד זה עד 1978, ועד 1979 מונה לשר למשאבי בעלי חיים. בתחילת 1979 ברח מאוגנדה לסודאן, מעט לפני נפילת ממשלת אמין במסגרת מלחמת אוגנדה–טנזניה, והצליח לקחת עמו 3,000 ראש בקר. הוא הצטרף לכוחות המזוינים הסודאנים כשכיר חרב, והיה גם חבר בצבא הלאומי באוגנדה לשעבר, קבוצת מורדים פרו-אמין שנלחמה במלחמת בוש אוגנדה. בסוף שנות השמונים ותחילת שנות התשעים ג'וזף קוני, מנהיג קבוצת המורדים הידועה כ"צבא ההתנגדות של האל" טען שהוא מוחזק ברוחו של ג'ומה אוריס. נראה שהוא לא היה מודע לכך שאוריס עדיין חי, אך גילה זאת כשנפגש איתו בסופו של דבר.

אוריס הקים את צבא המורדים שלו - "חזית הגדה המערבית של הנילוס המערבי" (WNBF) - בשנת 1994. אף שצבא זה הוקם בזאיר בברכתו של מובוטו ססה סקו, הקבוצה נתמכה ברובה על ידי ממשלת סודאן, מכיוון שמשטרו של מובוטו כבר היה בירידה סופנית בנקודה זו. ה-WNBF נלחם על פרישתו של אזור תת-הנילוס המערבי או על השבתו של אידי אמין כנשיא אוגנדה. אוריס הצליח להשיג תמיכה בצפון אוגנדה על ידי ניצול המתחים האתניים והיעדר הזדמנויות הפיתוח באזור, והציע למתגייסים כסף בתמורה להצטרפות ל-WNBF בעודו מבצע התקוממות נגד ממשלת אוגנדה, אוריס ככל הנראה ביצע הפרות זכויות אדם על ידי זריעת מוקשים בניסיונות מארב. הוא גם נלחם עם חסידיו במלחמת האזרחים הסודאנית השנייה, לצדה של ממשלת סודאן. במארס 1997, ה-WNBF ובעלות בריתה ספגו תבוסה כבדה כאשר מורדים של ה-SPLA הדרום-סודאנים השמידו את בסיסיהם בזאיר ובסודאן, ואז ארבו לכוחותיהם הנסוגים. אוריס נפצע קשה במהלך קרב זה, וה-WNBF נהרס כמעט לחלוטין. מרבית לוחמי ה-WNBF, כולל סגן מפקד עבדולאף טיואה, נהרגו או נפלו בשבי. אוריס ושרידי המיליציה שלו ברחו לאחר מכן לג'ובה. מכאן ואילך, ה-WNBF הפסיק לתפקד ככוח לוחם.

## מותו
בסוף 1999, סבל אוריס משבץ מוחי והיה מרותק למיטתו, מצבו החמיר בתחילת 2001, והוא מת בג'ובה או בח'רטום במרץ 2001. הופצו דיווחים קודמים שלפיהם נהרג בקרב עם כוחות ההגנה של עמי אוגנדה. אוריס נקבר בסודאן.

קטגוריה:שרי ממשלת אוגנדה
קטגוריה:אנשי צבא אוגנדים
קטגוריה:אוגנדים שנולדו ב-1933
קטגוריה:אוגנדים שנפטרו ב-2001
אגם גאן (קולומביה הבריטית)

**אגם גאן** (באנגלית: **Gun Lake** או **Gunn Lake**) המכונה גם **אגם גאן הגדול** (באנגלית: **Big Gun Lake**) הוא אגם בפרובינציית קולומביה הבריטית שבקנדה.

אורכו של האגם כ־10 קילומטרים, עומקו המקסימלי 103 מטרים, עומקו הממוצע של האגם 88 מטרים, ופני האגם מצויים בגובה של 890 מטרים מעל פני הים.

האגם ממוקם דרומית־מזרחית מרכס לקי.

האגם נשפך לנחל גאן, יובל של הנהר ברידג'.

אגם לאג'ויי הסמוך (המצוי מדרום־מערב לאגם גאן) מכונה "**אגם גאן הקטן**", ושני האגמים יחד מכונים "**אגמי גאן**" (**Gun Lakes**).

## תיירות

האגם מוקף יערות צפצפה קנדית וצפצפה רעדנית. האגם הוא אתר תיירות ונופש.

סביב האגם בין עצי היער נחבאים בקתות נופש. בחלקו הצפוני של האגם אזור טבע מוגן.

יתר חלקי האגם הם אתר דיג פופולרי, וכן אתרי שחייה, שייט בקאנו, סקי מים ונסיעה באופנועי ים.

כמו כן, במערב האגם מצוי אתר מחנאות פופולרי.

## קישורים חיצוניים
* אגם גאן באתר הרשמי של ממשלת קולומביה הבריטית
* מידע גאוגרפי על אגם גאן, ומפה טופוגרפית של אזור האגם
* תיאור אגם גאן
* מפת אזור אגם גאן

## הערות שוליים

קטגוריה:קולומביה הבריטית: אגמים
כפר טבי

**כפר טבי** הוא שמה של עיירה יהודית חשובה מתקופת המשנה והתלמוד בתחומי העיר לוד, כיום באתרו של מושב כפר דניאל. משמעות השם "טבי" בארמית היא -טוֹבִים; צְבָאִים

העיירה נזכרת מספר פעמים במקורות חז"ל בקשר לדור חכמי יבנה, ובפרט רבי אליעזר ורבי עקיבא, ומצוין כי שכנה בסמוך ממזרח לעיר לוד. בכפר טבי החזיק רבי אליעזר בן הורקנוס בכרם. בתוספתא ובתלמוד הבבלי מובא מעשה, לפיו ביקש רבי אליעזר להפקיר כרם זה לעניים על מנת שיוכלו להעלות את בציר נטע רבעי לירושלים, בהתאם להלכה לפיה בתחום שמירושלים עד לוד במערב יש להעלות את הפירות עצמם לירושלים, אולם רבי יוחנן בן זכאי פטר אותו מכך הואיל וכבר נחרב הבית: .

כפר טבי נזכרת גם בתלמוד הירושלמי לעניין אפשרות כי פוסק הלכה יפסוק על פי דעת הרוב ובניגוד לעמדתו, וזאת אגב מעשה שאירע ביחס לגלוסקמה מלאת עצמות מכפר טבי שהובאה לבית הכנסת בלוד, ורבי עקיבא וחכמים נדרשו לשאלה האם יש בה משום טומאת אוהל: .

במפת מידבא מהתקופה הביזנטית מצוין בסמוך ללוד, בכיוון דרום מזרח, יישוב בשם **עין טבה** (ENETABA).

באופן מסורתי, זוהה כפר טבי עם **ח'רבת כפרטא**, הנמצאת בסמוך לכביש מס' 1, בין המושב משמר איילון ובין קיבוץ שעלבים (במפות - "חרבת כפר טוב"). על סמך כתבי הקדש עות'מאנים מהמאה ה-16, המבחינים בין כפרטא לבין כפר טאב, ועדותו של קלרמון גנו בן המאה ה-19, זוהה האתר מחדש עם **ח'רבת כפר טאב** הסמוכה, שלימים הוקם עליה כפר דניאל.

## לקריאה נוספת
*זאב וילנאי, **אריאל – אנציקלופדיה לידיעת ארץ ישראל**, עמ' 3747, הערכים "כפר טבי" ו"כפר טוב".
*המעשה בכרם שבכפר טבי בפירוש שטיינזלץ.

## הערות שוליים

קטגוריה:לוד: היסטוריה
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים עתיקים בשפלת יהודה
קטגוריה:קצרמר ארכאולוגיה
יחסי אלבניה – הממלכה המאוחדת

**יחסי אלבניה–הממלכה המאוחדת** הם היחסים הנוכחיים וההיסטוריים של אלבניה והממלכה המאוחדת. שתי המדינות כוננו קשרים דיפלומטיים לראשונה בשנת 1922, היחסים נותקו בשנת 1939 למשך 51 שנה, וכוננו מחדש ב-29 במאי 1991.

המדינות הן חברות נאט"ו, וכחברת האיחוד האירופי, בריטניה תמכה בצירוף אלבניה לאיחוד האירופי.

## שיתוף פעולה צבאי
צבאות אלבניה והממלכה המאוחדת שיתפו פעולה פעמים רבות, כולל תרגילים צבאיים שנערכו ב-2013 ו-2014. בתרגיל אריה האלבני בשנת 2013 היו מעורבים כמעט 1,000 נחתים ו-HMS Bulwark בהגנתה. בתרגיל אריה האלבני בשנת 2014, 600 נחתים ביקרו באלבניה.

ב-2016, בערל 1,500 אנשי צבא מבריטניה הצטרפו לכוחות אלבנים בפעילות גופנית בתרגיל אריה האלבני.

## נציגויות דיפלומטיות
אלבניה מחזיקה בבריטניה שגרירות בלונדון ו-3 קונסוליות בגלאזגו, מילטון קינס ואוקספורד. מאידך, בריטניה מחזיקה באלבניה שגרירות בטירנה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ